

**Gádoros Nagyközség Önkormányzata**

**5932 Gádoros, Kossuth Lajos utca 16.**

ELŐTERJESZTÉS

a KÉPVISELŐ-TESTÜLET 2025. április 7-ei rendkívüli ülésére

**1. Napirend:**

**Tárgy:** Versenyképes Járások Program tárgyában

**Előterjesztő:** Dr. Szilágyi Tibor polgármester

**Készítette:** Dr. Szilágyi Tibor polgármester

**Előzetesen tárgyalja:**

**Az előterjesztés a jogszabályi rendelkezéseknek megfelel:** Kőszegi Erzsébet Mária jegyző s.k.

**Az előterjesztéssel kapcsolatos törvényességi észrevétel:**

**A döntéshez egyszerű** ☒

**minősített** ⬜ **többség szükséges.**

**Az előterjesztés a kifüggesztési helyszínen közzétehető:**

**Igen** ☒

**Nem** ⬜

**Az előterjesztést nyílt ülésen kell tárgyalni**. ☒

**Az előterjesztést zárt ülésen kell tárgyalni. ⬜**

**Azelőterjesztés zárt ülésen tárgyalható. ⬜**

**ELŐTERJESZTÉS**

**A Képviselő-testület 2025. április 7-én tartandó rendkívüli ülésére** **Versenyképes Járások Program tárgyában**

**Tisztelt Képviselő-testület!**

*Előzmény:* **A Képviselő-testület a 43/2025. (III. 18.) KT határozatával szándéknyilatkozatot bocsátott ki arról, hogy a Versenyképes Járások Programban részt kíván venni konzorciumi együttműködésben.** **A Térségi alapinfrastruktúra és elérhetőség fejlesztése, Településüzemeltetés, Térségi közszolgáltatások fejlesztése kategóriákban**.

A vidéki Magyarország élhetőségének és népességmegtartásának támogatása, a városok és községek kiegyensúlyozott fejlődésének biztosítása, valamint a települések közötti térségi együttműködések ösztönzése érdekében Magyarország Kormánya Versenyképes Járások Programot (a továbbiakban: Program) indított.

A Program, az orosházi járás településeinek 250.000.000,- Ft pénzügyi forrást biztosít. A támogatás maximális mértéke a fejlesztés elszámolható költségeinek legfeljebb 100 %-a.

A Program keretében támogatható tevékenységek:

1. Térségi alapinfrastruktúra és elérhetőség fejlesztése,
2. Térségi közszolgáltatások fejlesztése,
3. Térségi gazdaságfejlesztés,
4. Településüzemeltetés.

A Program keretében fejlesztési igényt, települési önkormányzatok tervezett konzorciumi együttműködésükre alapozva vagy tervezett, illetve már működő jogi személyiséggel rendelkező önkormányzati társulásként, valamint már létrejött konzorciumban nyújthatnak be. A tervezett konzorciumi együttműködést, illetve a tervezett társulási szándékot egybehangzó szándéknyilatkozattal kell igazolni.

Fejlesztési igényt legalább három települést érintő fejlesztés támogatása céljából legalább három települési önkormányzat együtt nyújthat be.

**A fejlesztési igény benyújtására 2025. március 25. és 2025. április 9. között van lehetőség**. A benyújtott fejlesztési igényeket a Járási Fejlesztési Fórum tárgyalja meg, és a fejlesztési igények tekintetében a járási keret kétszerese mértékéig javaslatot tesz a miniszternek, azok támogatására, valamint az egyes fejlesztési igények támogatásának mértékére vonatkozóan.

A **Járási Fejlesztési Fórum** legkésőbb **2025. május 9. napjáig teszi meg javaslatát**, amelyet a főispán valamennyi benyújtott fejlesztési igénnyel együtt felterjeszt a miniszter részére. **A főispán 2025. május 26-ig értesíti a fejlesztési igények benyújtóit, hogy mely fejlesztési igények tölthetőek fel** támogatási igényként a Magyar Államkincstár informatikai felületére.

A **támogatási igények** benyújtására **2025. május 26. és június 10.** között lesz lehetőség.

Az orosházi járás települései – Orosháza, Tótkomlós, Gádoros, Nagyszénás, Békéssámson, Csanádapáca, Kardoskút, Pusztaföldvár – 2025. április 3-án a tárgyban egyeztetést tartottak Tótkomlóson, ahol az alábbi konszenzus született:

A Program keretében Orosháza, Tótkomlós, Gádoros, Nagyszénás, Békéssámson, Csanádapáca, Kardoskút és Pusztaföldvár települések szándékukat fejezték ki egy egységes konzorcium létrehozására, melyben a konzorcium vezetőjének Orosházát jelölték meg.

A konzorcium keretében a tagok két tevékenységi körben, három fejlesztési igényt kívánnak benyújtani:

|  |  |  |  |
| --- | --- | --- | --- |
| Ütemezési sorrend | Tématerület | Tématerületen belüli tevékenység | Igényelt támogatás |
| 1. | D. Településüzemeltetés | közvilágítás fejlesztés I. ütem az alábbi településeken: Orosháza, Tótkomlós, Gádoros, Nagyszénás, Békéssámson, Csanádapáca, Pusztaföldvár | 220.000.000,- Ft |
| 2. | B. Térségi közszolgáltatások fejlesztése | Iskolaépület felújítása Kardoskúton, gyermekek átmeneti otthonának kialakítása, ifjúsági táboroztatás a járási települések kiszolgálásával | 30.000.000,- Ft |
| 3. | D. Településüzemeltetés | közvilágítás fejlesztés II. ütem az alábbi településeken: Orosháza, Tótkomlós, Gádoros, Nagyszénás, Békéssámson, Csanádapáca, Pusztaföldvár | 250.000.000,- Ft |

A 3. fejlesztési igény támogatására csak akkor van lehetőség, ha a járási keretösszeg megemelkedik, azonban benyújtására 2025. április 9-ig van lehetőség.

A Tisztelt Képviselő-testületnek jelen előterjesztés keretében a fejlesztési adatlap benyújtásához szükséges döntést hoznia arról, hogy a Versenyképes Járások Program felhívására konzorciumi együttműködés keretében fejlesztési igényt kíván benyújtani a fenti tématerületek vonatkozásában.

**HATÁROZATI JAVASLAT:**

Gádoros Nagyközség Önkormányzat Képviselő-testülete megtárgyalta és úgy határozott, hogy a Versenyképes Járások Program felhívásra az Orosházi Járás településeivel együttműködve, konzorciumi együttműködés keretében fejlesztési igényeket kíván benyújtani az alábbi célterületekre: D. Településüzemeltetés; B. Térségi közszolgáltatások fejlesztése.

A Konzorcium tagjai: Orosháza, Tótkomlós, Gádoros, Nagyszénás, Békéssámson, Csanádapáca, Kardoskút, Pusztaföldvár.

A létrejövő konzorcium vezetését Orosháza Város Önkormányzata látja el.

Az együttműködés kereteire a tagönkormányzatok konzorciumi megállapodást kötnek a támogatási igény beadásáig, legkésőbb 2025. június 10. napjáig.

A Képviselő-testület felhatalmazza Dr. Szilágyi Tibor polgármestert a fejlesztési igény vonatkozásában szükséges intézkedések megtételére

Felelős: Dr. Szilágyi Tibor polgármester

Határidő: azonnal, illetve értelem szerint

Gádoros, 2025. április 4.

Dr. Szilágyi Tibor

polgármester